Jeg aner snart ikke mine levende råd, jeg er så ked af det og synes det er ved at være nok. Jeg har en trakhener vallak på 7 år, som gang på gang er skadet/kommer til skade mv. Jeg havde en torsdag i Maj syntes at han "var underlig", dyrlægen blev tilkaldt, og han blev erklæret "begyndende forfangen". Han kom på pencillin i 8-9 dage, og dyrlægen kom og så ham igen og mente bestemt det var taget i opløbet. Nu pludselig over max 2 dage er hestens hove nærmest faldet af! Han havde smed sidst i April- altså ikke engang 8 uger siden. Han går uden sko, og har altid gjort det uden problemer. Der er kommet store revner lige midt i hoven(Set forfra.) Og på siderne er det knækket af? Jeg snakkede med en som mente det kunne være "White Line desease" Altså en svampe infektion. Please hjælp mig- jeg aner snart ikke mine levende råd
Få hovene i vand og endnu mere vand! Det er meget meget tørt ude pt, og hovene flækker meget hurtigt for tiden! Men hvis du selv har på fornemmelsen det er et svampeangreb, så få dyrlægen ud! Jo hurtigere svampen bliver slået ned, jo bedre!
Har du nogle billeder af hovene? De kan tåle at miste ret meget horn, da hesten ikke støtter lige meget på alle dele af hovens jordfæste. Omvendt kan de også blive halte, er hesten halt? "White Line desease" er en svampeinfektion ja, men mange heste har den i større eller mindre omfang. Dette er selvfølgelig ikke optimalt, men dog fakta, og det behøver ikke betyde så meget, her vil visse personer indenfor området sige mig imod - men det kommer selvfølgelig også an på hvor slemt det er. Er hesten plaget af at have mistet horn på hovene? Hvis den ikke er dette, så vokser det jo altså ud igen. Hvis den er halt, så må man selvfølgelig undersøge muligheder for beslag, boots, alternativ beskæring osv. for at komme problemet til livs. Hvis den ikke er halt, så giv hovene fugt, lad vandkarret løbe over så der er vådt hver gang hesten skal drikke, giv den det korrekte tilskudsfoder, lad hesten gå ude så mange timer i døgnet som overhovedet muligt, sørg for at hovene aldrig bliver for lange (det er næsten at bede dem om at flække), og brug evt. hypona hovolie eller lignede produkter. 
Hesten er ikke halt og løber omkring uden problemer, men det ser meget vildt ud. Umiddelbart er der ikke noget "smulder" som tyder på svamp. (Der er ringet til doktor dyr ) Jeg giver ham Biotin tilskud, som jeg er begyndt med efter hans forfangenhed. Han får vitaminer fra Marstal og travo E, en lille smule fuldfoder fra TM, gulerødder og frisk hvidløg. Lige pt går han på minimalt græs. Jeg prøver lige om jeg kan ligge et par billeder ind.
    Han bliver pt holdt inde i boksen om dagen, mens solen tørrer hovene ud. Han kommer ud når jeg kommer hjem fra arbejde og til næste morgen. Jeg vander hans hove over længere tid for at de kan få noget fugt.
Ja det ser da lidt vildt ud, men mon ikke en beskæring vil hjælpe gevaldigt på det? Hovene ser noget lange ud og på denne årstid vokser de hurtigt, og 8 uger er derfor for mange heste for lang tid at gå mellem beskæring, og da specielt hvis den har tendens til forfangenhed. Sidste sommer blev den af mine, der har sko på, skoet hver 4.-5.uge og de andre blev beskåret hver gang smeden var her til skoning og kunne nok faktisk godt have trængt lidt oftere.
Hejsa! Jeg har et skrummel af en nordsvensk/belgier, og jeg er så ked af alt det mug han har fået efter han er kommet på græs (og det kommer han kun kl 16-22). I vinters gik han i høj mudder og der var nærmest ingenting trods den høje fugt han var omgivet af... nu klør han sig utrolig meget, finder en sten, træstamme eller væg han kan gnubbe sine bagben på...og det bløder :-/ Små sår der springer ud af ingenting og bløder, selv der han ikke kan nå at klø sig :-/ Det er så trist at se på, og samtidig er det osse trist at se ham gå i vinterfolden, mens jeg lukker hans veninde på græs, som sagtens tåler det. Jeg bruger lige nu stalosancreme til sårene. Jeg kratter angrebet fri for sårskorpe og gi'r det et lag salve for at tørre såret ud. Er der andet jeg kan gøre, og hvad dælen er det lige der sker når en hest blir angrebet af mug? Der er jo ingen logik i at blive "syg" af at spise små mængder græs...når man nu er en hest!!?? Er der nogen der har et godt råd? som ikke er at sætte ham på hø og halm året rundt? De bedste hilsener Karina
Det hedder muk og ikke mug (muK kommer i Koderne, sådan husker jeg det). Det lyder meget som om din lille hyp har skab og ikke bare muk, hvilket i øvrigt er meget almindeligt for de store tunge som din. Det klør nemlig som bare f....., hvilket muk ikke gør. Se evt her  God bedring til din lille hyp
sys også det lyder til din hest desværre har fået skab. Skynd dig at påbegynde en behandling, det er utrolig svært at for bugt med når det får lov at udvikle sig for meget.. og er synd for hesten det klør jo helt vildt. Snak med din dyrlæge om en behandling evt. med indsprøjtning som dyrlægen kan give ( er ikke godkendt til heste) så er ikke alle dyrlæger der vil give den. Du kan også bruge sebacil og vaske den i (er på recept) nogen har også haft god effekt med at bruge Frontline (loppe middel til hunde)
Jeg reagerer også straks på din besktivelse af race, kløe og at det er kommet "uden for seasonnen". Jeg tror ikke det er muk, men Skab. Det kan behandles effektivt med en sprøjte fra dyrlægen, og dagen efter er kløen væk, og man kan rense og hele sårene.